钦定古今图书集成/历象汇编/岁功典/第072卷 > 水调歌头〈中秋〉 赵长卿
## 钦定古今图书集成/历象汇编/岁功典/第072卷 > 水调歌头〈中秋〉 赵长卿

今夕知何夕，秋色正平分。姮娥此际底事，越样好精
神。已是天高气肃，那更清风洒洒，万里没纤云。把酒
临风饮，酒面起红鳞。　歌一曲，舞一曲，捧金尊。从他
妄想，老兔憔粹正纷纷。我为桂花𢬵醉，明日扶头不
起，颠倒白纶巾。天欲知人意，夜雨莫倾盆。